CELEX: 32012D0284
Language: fi
Date: 2012-05-25 00:00:00
Title: 2012/284/YUTP: Poliittisten ja turvallisuusasioiden komitean päätös Atalanta/1/2012, annettu 25 päivänä toukokuuta 2012 , Euroopan unionin joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta)

1.6.2012   
            
            
               FI
            
            
               Euroopan unionin virallinen lehti
            
            
               L 142/35
            
         POLIITTISTEN JA TURVALLISUUSASIOIDEN KOMITEAN PÄÄTÖS ATALANTA/1/2012,
   annettu 25 päivänä toukokuuta 2012,
   Euroopan unionin joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta)
   (2012/284/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1), ja erityisesti sen 6 artiklan,
   sekä katsoo seuraavaa:
   
               (1)
            
            
               Yhteisen toiminnan 2008/851/YUTP 6 artiklan 1 kohdan nojalla neuvosto on valtuuttanut poliittisten ja turvallisuusasioiden komitean tekemään päätökset Euroopan unionin joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä.
            
         
               (2)
            
            
               Poliittisten ja turvallisuusasioiden komitea hyväksyi 2 päivänä joulukuuta 2011 päätöksen Atalanta/4/2011 (2), jolla kapteeni Jorge MANSO nimitettiin Euroopan unionin joukkojen komentajaksi.
            
         
               (3)
            
            
               Euroopan unionin operaation komentaja on suosittanut, että kontra-amiraali Jean-Baptiste DUPUIS nimitetään uudeksi Euroopan unionin joukkojen komentajaksi.
            
         
               (4)
            
            
               Euroopan unionin sotilaskomitea tukee tätä suositusta.
            
         
               (5)
            
            
               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan (N:o 22) 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,
            
         ON HYVÄKSYNYT TÄMÄN PÄÄTÖKSEN:
   1 artikla
   Nimitetään kontra-amiraali Jean-Baptiste DUPUIS Euroopan unionin joukkojen komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 6 päivästä huhtikuuta 2012.
   
      Tehty Brysselissä 25 päivänä toukokuuta 2012.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         O. SKOOG
      
   
   
      (1)  EUVL L 301, 12.11.2008, s. 33.
   
      (2)  EUVL L 320, 3.12.2011, s. 32.